LYDING. SKRIFLESING: Johannes 19: TEKS: Johannes 19: Jesus Christus word arm en naak en oorwonne vir ons. Psalm 68 : 9. - PDF
Download "LYDING. SKRIFLESING: Johannes 19: TEKS: Johannes 19: Jesus Christus word arm en naak en oorwonne vir ons. Psalm 68 : 9."
1 LYDING SKRIFLESING: Johannes 19:17-37 TEKS: Johannes 19:23-24 TEMA: Jesus Christus word arm en naak en oorwonne vir ons. Psalm 68 : 9 Psalm 32 : 1 Psalm 71 : 4 (na doop) Skrifberyming 44 (15-8) : 2, 5 Ook: Ps 22 : 7
2 2 Alles wat van die kruisiging van Jesus opgeskryf is, het spesiale betekenis. Elke besonderheidjie in hierdie geskiedenis roep dit uit: - Kyk wat is hier besig om te gebeur! - Kyk wat ly Jesus vir julle! - Sien die Verlosser van die wäreld! Dis byvoorbeeld verstommend hoeveel gedagtelyne van die Bybel net in hierdie een insident, wat hier in ons teksverse beskryf is, opgesluit lä. Kom ons kyk vanoggend na n ietsie van die soet wat hierdie bitter gebeure vir ons beteken, hierdie uitdelery van die gekruisigde Here Jesus se klere, hoe dit wys dat Hy arm en kaal geword het en Hom deur Sy vyande laat wen het ter wille van ons. Jesus word arm en naak en oorwonne vir ons Kom ons kyk 1. wat feitelik gebeur het; 2. wat dit wat gebeur het, beteken; 3. watter voordeel dit vir ons as gelowiges het. 1. WAT GEBEUR HET Wat gebeur het, is eenvoudig genoeg: - die soldate wat vir Jesus gekruisig het, het Sy klere, wat hulle uitgetrek het, onder mekaar verdeel en oor die een kleed lootjies getrek. n Man se kleredrag destyds het bestaan uit n basiese lang kledingstuk ( n soort van rok) wat hy oor sy lyf aangetrek het genoem die onderkleed, met sandale aan die voete, n gordel om die middel, partykeer iets op die kop en dan n mantel of so iets oor die onderkleed genoem die bokleed. Die onderkleed die basiese rok wat Jesus aangehad het, was blykbaar iets spesiaals. Dit was in een stuk geweef, miskien deur Sy ma of deur een van die ander vroue wat Hom gevolg en gedien het.
3 3 En daarom het die soldate dit nie geskeur sodat elkeen maar net n stuk lap gekry het nie, maar die lot daaroor gewerp, sodat ÑÑn van hulle darem iets van waarde sou gekry het, terwyl hulle die ander kledingstukke op een of ander manier onder mekaar verdeel het. So was dit die praktyk destyds: - die teregstellers, die laksmanne, kon dit wat die ter-dood-veroordeelde aan hom gehad het, vir hulle vat. Dis wat gebeur het: - die Here Jesus is van Sy klere gestroop; - en so, sonder klere, gekruisig; - en toe is Sy klere net daar deur die soldate ge-aas 2. WAT DIT BETEKEN Hoekom het dit so gebeur? Wat wys hierdie insident? Wat verkondig dit? Dat dit iets belangriks is, blyk uit dit wat die Heilige Gees Johannes hier eksplisiet laat skryf: - dat dit vervulling van die Skrif is; - hier gebeur die eintlike, die belangrikste, waarna n spesifieke Ou Testamentiese uitspraak verwys het; - dit wat die Heilige Gees Dawid in Psalm 22:19 laat skryf het, gebeur nou tot in die fynste detail toe hier aan die voet van Jesus se kruis n duisend jaar na Dawid se leeftyd! Dit wys so duidelik dat ons hier met die werke van die ware God te doen het. Wie anders kan gebeure so lank voor die tyd laat aankondig en dit dan presies net so laat gebeur? 1 En dit wys dat dit wat hier gebeur, nie maar net n onbenullige stukkie soldatepraktyk van destyds was nie, maar n belangrike onderdeel van God se verlossingsplan sö belangrik dat Hy dit eeue voor die tyd spesiaal laat voorspel het en nou presies net soos dit voorspel is, laat gebeur het. 1 Vgl. Jes 41:26; 43:9; 44:26
4 4 Hoekom is hierdie insident sö belangrik dat dit lank voor die tyd aangekondig is en presies net so vervul is? Omdat dit ook vir ons op n baie besondere manier vertel wat hier by Golgota gebeur en wat dit vir ons beteken: dat Jesus arm en naak en oorwonne geword het vir ons. Hierdie insident wys mos hoe Jesus arm geword het vir ons. Üns, sondaars, verdien mos om al ons besittings te verloor, nie waar nie? Alles wat ons besit, is mos eintlik maar geskenke wat God ons gee, dinge wat eintlik aan HÖm behoort, maar wat Hy vir ons leen om te gebruik terwyl ons Hom op hierdie aarde dien. Maar die sondaarmens dien God mos nie soos hy dit behoort te doen nie en daarom verdien die sondaar eintlik om as straf daarvoor alles te verloor wat God vir Hom geleen het. Maar Jesus tree in ons plek op daar aan die kruis. Hy vat ons sondes op Hom en Há dra die straf daarop. Daarom word Hy hier brandarm Hy aan Wie alles in die ganse heelal behoort! 2 As iemand hier op aarde alles verloor, dan t sä ons: hy t net die klere aan sy lyf oorgehou. Maar Jesus verloor hier selfs dit: die klere aan Sy lyf. Hy word die armste van die armes in ons plek. Maar hierdie insident wys ook hoe Jesus naak geword het in ons plek. As Hy daar sonder klere aan die kruis hang, dan wys dit hoe ons, sondaars, eintlik voor God is: - kaal; - so kaal dat ons niks vir Hom kan wegsteek nie, selfs nie eers in die diepste wegsteekplekke van ons harte nie; - so kaal dat ons gestroop is van al ons ongeldige verskonings en verduidelikings en versagtings wat ons altyd vir ons sondes het 2 Ps 24:1
5 God wññt wat regtig in ons harte aangaan! Jesus se fisiese naaktheid is tekenend van die kaalgestrooptheid van die sondaars, in wie se plek Hy daar hang, voor die oordeelsoog van God En dan wys hierdie gebeure, dat Jesus se klere daar onder ander mense uitgedeel word, ook hoe Hy Hom in ons plek deur Sy vyande laat wen het. Sondaarmense mense wat hulle nie aan God steur nie, of wat maak of hulle Hom liefhet, maar hulle dan nie aan Sy opdragte steur nie verdien dit mos dat God hulle nie beskerm nie, dat Hy hulle aan die duiwel en sy demone prysgee en aan alle mense en magte wat die duiwel hier op aarde opsweep om ander te beledig en te beroof en aan te rand en te vermoor. 5 Onthou u van die gebruik in die wäreld van destyds, waarvan ons baie in die Ou Testament lees? - as n leàr soldate van een land n ander land se leàr oowin het, dan vat hulle alle besittings van die oorwonne leàr en land waarop hulle hulle hande kan lä, as buit en hulle verdeel dit onder mekaar en onder hulle eie volk. Dis sekerlik nie toevallig dat dit soldate is wat Jesus hier kruisig, doodmaak, oorwin en Sy klere as buit onder mekaar verdeel nie. Dis n stukkie simboliek wat wys hoe Hy Hom laat oorwin het, vir al die neerlae wat ons met ons sondes eintlik verdien 3 Dis wat hierdie insident beteken. Dit wys hoe Jesus in ons plek naak en arm en oorwonne geword het. Het dit vir ons enige voordeel dat Hy in ons plek so geword het? 3. WATTER VOORDEEL DIT GEE U weet mos hoe dit wat Jesus gedoen het, vir ons tot voordeel is: - Há vat die straf, wat ons met ons sondes by God verdien, in ons plek vir ons, sodat dit ons nooit sal tref nie; 3 Vgl. ook Ps 22:17 se bende kwaaddoeners
6 6 - en al die seàninge wat Hy met Sy volmaakte lewe en gehoorsaamheid by God verdien het, gee Hy vir ons. So werk dit ook by arm en naak en oorwonne wees. Hy dra ons armoede en seàn ons met Sy rykdom. Ons lees dat die apostel Paulus vir die Korintiàrs geskryf het: Julle ken die genade van ons Here Jesus Christus: hoewel Hy ryk was, het Hy ter wille van julle arm geword, sodat julle deur Sy armoede ryk kon word. 4 Jesus se armoede maak die gelowiges ryk! Omdat Hy in ons plek alles verloor het, kan ons in Sy plek alles kry! Maar is dit so? - baie van God se kinders is dan nie ryk nie; - party van hulle het skaars brood om te eet! En tog het hulle die rykdom dat al hulle sondes vergewe is, dat hulle vrede met God het, dat die Heilige Gees by hulle bly en in hulle is. En hulle het die belofte, wat eendag vervul gaan word, dat die nuwe aarde met al die rykdom daarvan hâlle s n gaan wees! 5 En wie s ryker as dit? En oor die naaktheid? Jesus ly Öns naaktheid en gee daarmee vir ons die wonderlikste klere. Vir die gemeente in LaodicÑa, wat deur Jesus bestraf is oor hulle geestelike naaktheid, het Hy gesä: Koop by My wit klere, sodat julle julle kan aantrek en julle skande, julle naaktheid, nie gesien word nie 6 - die wit klere van sondes wat weggewas is, van sondeskuld wat betaal is; - die wit klere van Jesus se reinheid, wat vir ons toegereken word; - die feesdrag van die ewige vreugde by die Here! En u weet mos hoe n mens by Jesus koop: 4 2 Kor 8:9 5 Mat 5:5. Vgl. ook 2 Kor 6:10 mense wat niks het nie en tog alles besit. 6 Openb 3:18. Vgl. ook Openb 6:11
7 - sonder geld en sonder om te betaal; 7 - jy gaan haal maar net met die hande van geloof. As jy glo dat die Here Jesus jou Verlosser is, is jy nie meer naak voor God se oordeelsoog nie. En dat Jesus Hom in ons plek laat oorwin het, beteken dat ons nooit finaal deur enige bose mag oorwin sal word nie. Die ergste wat nog met jou kan gebeur, is dat aardse vyande jou liggaam kan doodmaak (wat natuurlik ook net sal gebeur as God dit om n baie goeie rede toelaat om te gebeur), maar niemand, selfs nie eers die duiwel nie, sal ooit die siel van n kind van God van God kan afvat nie. 8 En in elk geval sal ook ons liggame deel in die oorwinning wat Jesus op die derde dag na Sy kruisiging oor die dood behaal het toe ook Sy liggaam lewendig en verheerlik uit die graf opgestaan het. Dit sal eendag, wanneer Jesus weer kom, met die liggaam van elke kind van die Here gebeur. 7 Vir die Romeine het die apostel geskryf dat nie lyding of benoudheid of vervolging of honger of naaktheid of gevaar of swaard ons van die liefde wat die Here Jesus vir ons het, sal kan skei nie. En dan voeg hy by: - in al hierdie dinge is ons meer as oorwinnaars deur Hom wat vir ons liefhet. 9 Jesus was arm en naak en oorwonne, sodat ons ryk en geklee en oorwinnaars kan wees. Wie s die ons van wie ek praat? - dis nie elke mens op aarde nie, nie eers naastenby nie; - dis nie eers elke mens wat op hierdie aarde in die lidmaatregister van n Christelike kerk ingeskryf was nie; - maar dis elke mens wat op hierdie Gekruisigde jou hoop stel; - dis elke mens wat met al die armoede en naaktheid en neerlae wat jou sondes jou laat verdien, na Jesus Christus toe vlug 7 Jes 55:1 8 Rom 8:38-39; Judas v. 24; Dordtse Leerreàls 5:3 9 Rom 8:37
8 en by HÖm bevryding daarvan soek; 8 - en dis al die mense wat regtig lief was vir die Here met n liefde wat gewys het in hulle opregte strewe om reg te lewe. As u in hierdie week in u geestesoog die arm en naak en oorwonne Here Jesus aan die kruis sien hang, sien dan ook die skare mense vir wie Hy aan die kruis gehang het, wat almal skatryk is, wat spierwit feesklere aanhet, wat ewig wenners bly daar by Hom waar Hy nou in hemelse heerlikheid heers. Uit die bitter wat Hy gely het, kom die soetste soet vir ons AMEN